cyanic-selkie/wikianc huggingface dataset:
Store Åkrevatnet
Store Åkrevatnet er en innsjø nederst i Sikkilsdalen i Nord-Fron kommune, Innlandet. Vatnet får tilsig fra Øvre og Nedre Sikkilsdalsvatnet via Sikkilsdalsåa, og har avløp i øst via Nedre Åkrevatnet og Stubben til Hinøgla, Slangen og Vinstra.
Store Åkrevatnet inngikk i overvåkningsprogrammet «1000-sjøers undersøkelse» i 1986.
Karbonisering
Karbonisering eller karbonering er prosessen med å oppløse karbondioksid i en væske. Prosessen involverer vanligvis karbondioksid under høyt trykk. Når trykket reduseres, blir karbondioksiden frigjort fra løsningen som små bobler, som forårsaker effervescens. Et eksempel på karbonisering er oppløsning av karbondioksid i vann, som resulterer i kullsyreholdig vann.
Ganzfeld-effekten
Ganzfeld-effekten er et visuelt fenomen forårsaket av eksponering av ustrukturert stimuli. Effekten kommer når hjernen mangler visuelle signaler da hjernen kutter ut det uforandrede bildet hjernen mottar, og resultatet er at man ser sort. Blindhet og hallusinasjoner, i tillegg til endrede bevissthetstilstander, kan også oppleves.
Ganzfeld-induksjon i flere sanser kalles Multi-Modal Ganzfeld. Dette gjøres som regel ved å ta på briller i tillegg til høretelefoner som begge gir lik stimuli.
Effekten er også et komponent av et Ganzfeldeksperiment, en teknikk som brukes i parapsykologi. Eksperimentet kan gjøres med en ping pong ball kuttet i to, teipet over øynene, i tillegg til høretelefoner som avgir hvit støy. Etter at Brukeren ligger stille i 15 minutter, gjør mangelen på stimuli at hjernen selv legger til stimuli. Også dette kan føre til hallusinasjoner.
Discovery (Mike Oldfield-album)
Discovery er det niende studioalbumet av den engelske multiinstrumentalisten og låtskriveren Mike Oldfield, utgitt 25. juni 1984 på Virgin Records. På baksiden og ryggen av noen plateomslag var albumtittelen nevnt som Discovery & the Lake.
Etter sin turné i 1983 flyttet Oldfield av skattemessige årsaker til Villars-sur-Ollon i Sveits og startet arbeidet med et nytt album. Mens han bodde i Villars, komponerte Oldfield også lydsporet til The Killing Fields (1984). Utdrag fra de to ble utgitt som The 1984 Suite i 2016.
Albumet
Albumet ble spilt inn fra januar til juni 1984 og inneholder en rekke popsanger. Oldfield hadde blitt oppfordret av Virgin Records til å skrive salgbare poplåter, etter suksessen til «Moonlight Shadow» fra hans forrige album, Crises.
Side en
Det første sporet på albumet, «To France», er en typisk poplåt og er også det mest spilte fra albumet, med Maggie Reilly på vokal. Det andre sporet, «Poison Arrows», har en gradvis overgang fra slutten av «To France» og har Barry Palmer på vokal og inneholder Oldfields kjente gitarsound. «Crystal Gazing» er nok et spor med vokal av Reilly, mens «Tricks of the Light» har vokal av både Maggie Reilly og Barry Palmer. Så følger titelsporet «Discovery» som er et av de mest hardrock-inspirerte stykkene Oldfield har laget, vokalist er Barry Palmer.
Side to
Det musikalske temaet som ble brukt i «To France» blir også brukt på første spor på side to, «Talk About Your Life». Teksten refererer til Mary, Queen of Scots i refrenget. Dette er et roligere spor med Maggie Reilly som vokalist. «Saved by a Bell» har vokal av Barry Palmer. Ifølge Oldfield ble «The Lake» inspirert av tiden i Sveits og rundt Genèvesjøen. Dette er et instrumentalt spor og det lengste sporet på albumet med over 12 minutter.
I løpet av 1984 startet Oldfield og hans band en turné i hele Europa for å promotere albumet.
Instrumenter og innspilling
Rundt den tiden Discovery ble spilt inn hadde Oldfield blitt sett med en Gibson SG Junior og en Les Paul Junior (med et modifisert 24 gitarbånd), sammen med et par Fender Stratocasters (rød og sunburst). Oldfield brukte også gitarsynthesizere på albumet ved å bruke Rolands GR-300 og G-808-kontrolleren. Roland G-88 bass synth kontroll er mye brukt til bassgitarlyder på albumet. Det er sannsynlig at det er en mandolin laget av instrumentmakeren Mike Vanden blir brukt på «To France». Blant de akustiske gitarene på albumet ble det brukt en Ovation Adamas. Oldfields viktigste komposisjonsverktøy for albumet var Fairlight CMI. I tillegg til å bruke dens sekvenseringsevner, brukte han den også som en sampler, for eksempel med Maggie Reillys stemme på «The Lake».
Plateomslag
Innercoveret på den originale vinyl-LP-en inneholdt «skjult kamera» bilder tatt under innspillingssesjonene. Et av bildene, med tittelen «Simons notater», viser en håndskrevet liste over spor som er spilt inn under øktene, hvorav noen - for eksempel «T'Sword» - enten har blitt utgitt under annet navn eller ikke er utgitt.
Sporliste
Alle spor av Mike Oldfield
Original LP
Side en
Nyutgivelse i 2016
Discovery ble gitt ut på nytt i et luksuriøst utgaveformat av Mercury 29. januar 2016, i samsvar med alle tidligere album som opprinnelig ble utgitt på Virgin-etiketten.
2016 Deluxe Edition
Hitlister og platesalg
Albumet nådde topp 3 på Norges albumliste og brukte 13 uker på det. Den nådde også nr. 15 på UK Albums Chart.
Cover-versjoner
Det tyske elektronikaprosjektet Meteor Seven ga ut sporet «Signs of Life» med en vokal sampler fra sporet «Talk About Your Life». Det tyske techno-bandet Scooter ga ut et cover av sporet «Talk About Your Life» på deres album Music for a Big Night Out.
«To France» ble også covret av Kim Wilde.
Intonasjon (lingvistikk)
Intonasjon i språk handler om tonebevegelsen eller setningsmelodien. Forskjellig intonasjon kan gjøre at man får fram forskjellig innhold med de samme ordene. For eksempel hvis det uttrykkes en kommando med en annen setningsmelodi enn et spørsmål.
Margaret Morton
Margaret Morton (født 29. januar 1968), britisk curlingspiller som deltok i de olympiske leker 2002 i Salt Lake City.
Morton ble olympisk mester i curling under vinter-OL 2002 i Salt Lake City. Hun var med på det britiske laget som vant curlingturneringen for damer foran Sveits og Canada. De vant semifinalen over Canada med 6-5 og finalen mot Sveits med 4-3. De andre på laget var Debbie Knox, Janice Rankin, Rhona Martin og Fiona MacDonald.
Paweł Wypych
Paweł Wypych (født 20. februar 1968 i Otwock, død 10. april 2010 i Smolensk, Russland) var en polsk politiker og tidligere viseminister i arbeids- og sosialforsikringsdepartementet. Fra 2009 var han statssekretær i kanselliet for den daværende polske presidenten Lech Kaczyński.
Wypych var ombord på flyet Tupolev Tu-154 fra det polske luftforsvaret som krasjet i Smolensk-ulykken, der nesten hele den politiske ledelse i Polen, inkludert president Lech Kaczyński døde.
Arijan Ademi
Arijan Ademi (født 29. mai 1991) er en kroatisk-makedonsk fotballspiller som spiller for den kinesiske klubben.
Landslaget
Han ble tatt ut i s EM-tropp til EM i fotball 2021.
Juan José de Amézaga
Juan José de Amézaga Landabaso (født 28. januar 1881 i Montevideo, død 20. august 1956 samme stade) var en uruguayansk advokat og politiker. Han fungerte som president i Uruguay fra 1. mars 1943 til 1. mars 1947.
Intonasjon (musikk)
Intonasjon i musikk betyr å frembringe riktig tone i forhold til et tonesystem. I vestlig musikk benyttes stort sett tempererte intervaller (mellomrommet mellom tonene), men det finnes mange andre alternativer, bl.a. renstemming eller Pytagoreisk stemming.
For å uttrykke emosjonelle variasjoner kan man også benytte toner som er litt ustemt, i jazzen benyttes feks. "blå" toner.
Deniz Dimaki
Deniz Dimaki (født 4. september 1977) er en gresk triatlet.
Hun representerte landet sitt under Sommer-OL 2008 i Beijing, der hun ikke fullførte konkurransen.
Neodorcadion
Neodorcadion er en slekt av biller som tilhører den artsrike underfamilien Lamiinae i familien trebukker (Cerambycidae).
Levevis
Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.
Utbredelse
Slekten har sin hovedutbredelse på Balkan og i Lilleasia. Én art forekommer i Italia.
Tania Mak So Ning
Hun representerte landet sitt under Sommer-OL 2008 i Beijing, der hun ikke fullførte konkurransen.
Haugaland prosti
Haugaland prosti, inntil 2013 benevnt Haugesund prosti, er et tjenestedistrikt i Stavanger bispedømme i Den norske kirke med prostesete i Haugesund.
Historikk
Haugaland prosti er en etterfølger til Karmsund prosti som har røtter fra middelalderens kirkeinndeling. Det favnet om sognene ved Karmsundet, ytterst i Ryfylke: Skåre, Utsira, Torvastad, Avaldsnes, Åkra, Falnes, Ferkingstad og Bokn.
Flere nye sogn har blitt opprettet: Fra Avaldsnes ble to nye sogn utskilt: Kopervik i 1855 og Førresfjorden i 1893. Haugesund sogn ble utskilt fra Skåre i 1879, og i 1962 ble Haugesund og Skåre omregulert til de tre sognene Vår Frelser, Rossabø og Skåre.
Prostiets østgrense har blitt flyttede frem og tilbake flere ganger: Fra Ryfylke prosti ble Tysvær sogn tilført i 1848, Skjold og Vats i 1859. I 1988 ble de flyttet tilbake til Ryfylke, sammen med Førresfjorden og Bokn. I 2006 ble sognene i Karmøy kommune fradelt for å danne det nye Karmøy prosti, samtidig som sogn i Tysvær kommune ble tilført prostiet, som da skiftet navn fra Karmsund til Haugesund prosti. I 2013 ble også sognene i Vindafjord kommune tilført, og navnet ble på nytt endret til det nåværende Haugaland prosti.
Élodie Thomis
Élodie Thomis (født 13. august 1986) er en fransk profesjonell fotballspiller som spiller for den franske fotballklubben Olympique lyonnais. Hun spiller angrep, og er også en del av det franske landslaget. Hun har spilt for flere andre klubber i sin karriere, blant annet CNFE Clairefontaine og Montpellier HSC fra Frankrike.
Hun ble tatt ut til å representere Frankrike under Sommer-OL 2012 i London, Storbritannia, samt EM i fotball for kvinner 2013.
Svømming under VM i svømmesport 2015 – 4 x 100 meter fri stafett kvinner
4 × 100 meter fri stafett kvinner var en svømmeøvelse som ble arrangert under VM i svømming 2015 i Kazan i Russland den 2. august.
Rekorder
Før konkurransene var gjeldende verdens- og mesterskapsrekorder som følger:
Følgende nye rekorder ble satt under konkurransen.
Hyperiella
Hyperiella er en slekt av plankton i familien Hyperiidae, arter av frittsvømmende amfipoder. De ser ut som små gjennomsiktige reker, og har relativt store øyne. De lever utelukkende i saltvann i Sørishavet rundt Antarktis, og artene har blant annet blitt funnet i Rosshavet og McMurdo-sundet.
Svømming under VM i svømmesport 2015 – 4 x 100 meter fri stafett kvinner
Forsøksheat
Forsøksheat ble avholdt kl. 11.58.
Hyperiella
Taksonomi
Taksonomien er komplisert og har vært under regelmessig revisjon, blant annet ved at en art fra slekten Hyperia i nyere tid er blitt overført hit. Gruppen ble beskrevet av svensken Carl Bovallius i 1887 og formelt systematisert siste gang i 2003. Systematikken nedenfor følger den nyeste taksonomien som angitt i WoRMS-databasen.
Svømming under VM i svømmesport 2015 – 4 x 100 meter fri stafett kvinner
Finale
Finalen ble avholdt kl. 18.45.
Muslingkalk
Muslingkalk er et geologisk lag som tilhører den mellomste hovedavdelingen i Triassystemet i Tyskland og tilgrensende områder. Lagrekken består av kalkstein og dolomitt med en mektighet på ca. 300 m med lag av halitt og gips.
Hans Tausens kirke (København)
Hans Tausens kirke ligger på Islands Brygge på Amager i København. Den er tegnet av arkitektene Fredrik Appel og Kristen Gording og ble innviet 30. november 1924.
Kirken ble bekostet av midler samlet inn av Kirkefondet. Hovedfløyen ble reist i 1923–1924 og kirketårnet ble ferdigstilt i 1936. De første årene var klokkene hengt opp i en støpul på utsiden.
Bygningen er i rød mur i sengotisk stil, har form som en langkirke med tårn plassert ved hjørnet i sydøst.
Hyperia
Den vanligste arten i norske farvann er manetloppe (Hyperia galba), som lever på maneter i vannsøylen. Arten Themisto libellula er ikke uvanlig i fjordene på Svalbard.
Taksonomi
Taksonomien er komplisert og har vært under regelmessig revisjon. Gruppen ble beskrevet av Latreille i 1823 og formelt systematisert siste gang i 2003. Systematikken nedenfor følger den nyeste taksonomien som angitt i WoRMS-databasen.
En rekke tidligere anerkjente arter er gjennom årene enten blitt flyttet til, eller ansett som synonymer med, arter i andre slekter - først og fremst Lestrigonus, men også med en art til hver av slektene Hyperiella (Hyperia macronyx), Hyperietta (Hyperia luzoni), Hyperionyx (Hyperia macrodactyla), Hyperoche (Hyperia prehensilis), Hyperioides (Hyperia sibiganis), og Themisto (Hyperia gracilipes).
Daniela Chmet
Hun representerte landet sitt under Sommer-OL 2008 i Beijing, der hun ikke fullførte konkurransen.
Der frihet rår
Der frihet rår (engelsk: A Place called Freedom) er en historisk roman av Ken Follett. Den kom ut i 1995 (norsk utgave: 1996).
Del 1: Skottland
Mack er gruvearbeider, jobber hardt med å grave frem kull i gruva som er eid av godseier Jamisson. Det er et farlig arbeid der både ras og eksplosjon truer. Gruvearbeiderne er nærmest slaver på godset og trues med represalier om de gjør et forsøk på å komme seg bort. Mack er en opprører med stor frihetstrang. Etter et tips fra en advokat i London utfordrer han godseieren med opprørske ideer under en gudstjeneste.
George Jamisson er meget rik og eier foruten godset også eiendommer i de engelske koloniene i Amerika samt på Barbados. Hans yngste sønn Jay, støttet av sin mor, prøver å få en rimelig arveandel på myndighetsdagen. Men alt han tildeles er en hest. Han er meget sjalu på Robert som skal arve det aller meste av det faren eier. Under en hjortejakt sikter han på broren og har tenkt å fingere en vådeulykke, men faren oppdager hva som er på gang og forhindrer det.
På nabogården bor Lizzie Hallim sammen med sin mor. Godset er forgjeldet og moren håper derfor på giftermål mellom Robert og Lizzie. Men Lizzie er mest interessert i Jay.
Etter en gruveulykke der Mack er brannvakt blir han fornedret gjennom å blir spent foran et drag for å pumpe vann opp av gruvegangene. Etter denne behandlingen bestemmer han seg endelig for å rømme. Han må krysse ei elv for å komme seg riktig vei bort fra landsbyen. Han er nær ved å drukne, men kommer seg i land og blir da hjulpet av Lizzie som er på en kveldstur for seg selv. Hun varmer ham med kroppen sin og gir ham en solid lærjakke. George klarer å komme seg frem til en havn der han hyrer på en båt som skal til London.
Del 2: London
I London blir Mack kjent med barpiken Cora som opererer som prostituert sammen med den ungjenta Peg. Som oftest klarer hun, med Pegs hjelp, å lure penger av menn uten å yte noen tjeneste.
Mack får seg jobb med lossing av kullbåter. Det er enkelte kroverter som er kontraktører og hyrer kullsjauere som bigesjeft. Sjauerne betales i utgangspunktet ikke særlig bra, men verre er det at store andeler av lønnen går til overpriset øl som konsumeres i pausene om bord. Mack finner fort ut at dette er en tvilsom praksis og lykkes med å organisere arbeiderne slik at de får mer igjen for jobbingen. Etter en tid klarer krovertene å få med seg båteierne til å boikotte de frie arbeiderne og disse blir arbeidsløse. Da går Mack i spissen for å organisere en streik som får en sterk oppslutning, og det blir fort kullkrise i byen. En av bareierne, Sidney Lennox, var en kjenning av Jay som nå hadde flyttet til London der han var militær offiser. Lennox klarer å engasjere Jay og hans regiment til å fremprovosere en konflikt mot de streikende. Den ender med at Mack blir dømt til forvisning fra landet og slavearbeid i de amerikanske kolonier.
Til tross for at han er gift, lever han det glade liv på barene. Ved et tilfelle kommer han i kontakt med Cora og Peg, og blir som andre forsøkt ranet. Som mer årvåken enn den vanlige kunden, avslører han paret og får dem arrestert. Også Cora og Peg blir dømt til forvisning og slavearbeid.
Del 3: Virginia
Tilfellet vil at både Mack, Cora, Peg, Jay og Lizzie havner på samme amerikabåt kalt «Rosebud». De forviste lever kummerlig og trangt på båten, men Lizzie stikker til dem mat og drikke.
Mack blir skilt fra Cora og Peg, og havner på «Mockjack Hall», som er Jays tobakksplantasje. Han er atter slave under Jamisson-familien slik også Sidney Lennox blir etter heleridom.
Jay er uinteressert i gården, men har politiske ambisjoner og belåner gården for dette formålet. Har drar ofte inne til Williamsburg flere dager i strekk og Lizzie blir overlatt til seg selv. Lizzie går inn for å lære seg om tobakksdyrking for å ha ei hånd med i driften. Hun har sett at de flinkeste dyrkerne bruker nytt land hvor hver sesong istedenfor å tilføre markene krøttergjødsel. Lennox overtar som gårdsbestyreren etter Bill Sowerby som forsvinner pga. av manglende lønn og spillegjeld til Lennox. I Jays fravær er det konflikter mellom Lizzie og Lennox. Mack kommer i mellom en gang og han frykter for sin tilværelse på gården. Da sørger Lizzie for at han får en innejobb som vaktmester der Lennox ikke kan røre ham. Lennox klarer å forpurre en fest som Lizzie forbereder for gårdarbeiderne.
R3-veien
R3-veien (engelsk: Highway R3 ) gjennom Laos, har endepunkter i Jinghong-grenseovergangen og Chiang Rai. Veien ble åpnet i 2008.
Der frihet rår
Del 3: Virginia
Kledd i fine klær fra Lizzie drar Mack til Fredericksburg, den nærmeste byen. Har blir fortalt at det ikke er lett for rømte slaver å komme bort, men blir tipset om mulighetene for å dra vestover og krysse fjellene. Han finner Cora og får vite at hun nå er gift med mannen som kjøpte henne. Cora vet ikke hvor Peg er blitt av.
Jay hadde reist til Williamsburg med store forhåpninger om å låne penger og vise frem sin kongeloyalitet i koloniforsamlingen der det ulmer opprør. Etter tap i kortspill kommer han tilbake til gården med fire slavepiker og en ekvipasje av vogn og hester. Lizzie prøver å få Jay til å si opp Lennox som er en kynisk slavedriver, men uten kunnskap om gårdsdrift. Jay raser over Mack som vaktmester, men etter trusler om å dra får hun viljen sin. Jay leser et brev fra moren der hun advarer mot halvbror Robert at han kan komme til å begjære også eiendommen i Virginia.
Mack kommer over et Virginiakart og frihetslengselen stiger. Har finner ut at et pass som henter Cumberland Gap kan være hans rute til friheten. En av slavepikene, Bess, trenger lege som Lizzie ber noen hente. Etter at legen nekter å bli med for en skarve negerjente, er Lizzie med i vognet sammen med jenta. Mack synes det er dumdristig for gravide Lizzie å være med, men hun vil være sikker på at legen behander Bess. Bess får hjelp, men kan ikke dra tilbake samme kveld. På tilbaketuren alene sammen med Mack får Lizzie rier og fødselen settes i gang. Men det lille jentebarnet er allerede dødt.
Etter dødfødselen går piffen ut av Lizzie og hun føler sterk skyld etter ridningen under svangerskapet og at Jay ikke hadde vært hjemme og stoppet henne fra å dra med Bess. Da Jay får vite om dette, truer han med å skyte legen og få Mack pisket. Men har roer seg når han får vite at det dødfødte barnet var en jente. Lizzie sørger over barnet. Mack strammer henne opp: Enten være en god hustru for Jay, dra hjem til Skottland og bo hos moren eller rømme med en eller annen lømmel. Hun hadde tidvis vist følelser for Mack, men nå forsto hun at han ikke bare var en kjekk fyr, men også den mest bemerkelsesverdige mann hun noensinne hadde truffet. Når Mack hadde havnet i trøbbel, var det i forsvaret av andre. Overmannet av skamfølelser fiker hun til ham, og ber han holde seg unna henne. Mack trekker seg såret unna. Lizze gjør fremstøt overfor Jay om at de må prøve igjen å få et barn, men Jay er reservert. Lizzie begynner å tro han kan ha en annen. Hun følger etter Jay en kveld og fant ham til sengs med Felia, en av de nye slavepikene han hadde kjøpt i Williamsburg.
En tidlig morgen hører Mack hestevrinsk utenfor soveromsvinduet. Cora har kommet dit med Peg som har drept eieren etter et voldtektsforsøk og sheriffene i hele kolonien er på jakt etter henne. Peg har oppsøkt Cora og fått bo hos henne noen dager, men nå blir det gjort husundersøkelser hos alle som hadde vært med Rosebud fra London. Og Cora vil ikke risikere sin nye posisjon for Peg og overlater ansvaret til Mack. Mack involverer Lizzie i å holde Peg skjult for skjeriffen og hans menn og letemannskapene må fortsette med uforrettet sak. Peg forteller Lizzie om sitt liv og at hun vil gifte seg Mack. Mack forbereder flukten sammen med Peg, men nøler med å dra av gårde for han vil jo svært gjerne ha med Lizzie. Og Lizzie på sin side er usikker på hvordan livet med Jay vil bli etter at hun avslørte hans omgang med slavejenta. Ved en tilfeldighet treffer hun på Mack i stallen og der kaster seg i armene på hverandre.
Nå starter tobakksinnhøstingen som blir kritisk for gården. Lennox drar til byen med et parti, men kommer tilbake og forteller at tobakken var blitt underkjent og brent. Dette fordi den var dyrket på en krøtterinnhengning noe som gir den en ram, ubehagelig smak. All tobakken deres er dyrket på denne måten og Jay innser at de nå er på bar bakke. Jay vil dra til Williamsburg for å låne mer penger, og ber om å få komme inn på soverommet til Lizzie før han drar. Han vil ligger med henne, men dette er ikke lenger aktuelt for Lizzie som holder døren låst. Han slår seg gjennom og blir møtt av et pistolskudd over hodet og trussel om at det neste går gjennom hjertet. Han får overtalt Lizzie til å gi fra seg pistolene og banker henne brutalt opp.
Etter at Lizze har fått legebehandling, snakker Mack frempå om at hun forlater Jay. Lizzie gjør opp status: Hennes mann elsker henne ikke, de har ingen barn, gården ser ut til å være tapt. Mack forteller at han planlegger å rømme med Peg og ber om at Lizzie blir med dem. Da blir det også enklere å ta med seg ei vogn, for det er ikke påfallende med en velstående dame sammen med en kammerpike og en kusk. Lizzie er opprømt og skrekkslagen over fluktplanen og starter pakkingen. Under forberedelsene dukker Alicia, Jays mor, opp med nyheten om at hennes mann, faren til Robert og Jay er død. Hun kan fortelle at en firedel av en ganske stor arv skal fordeles mellom alle hans ektefødte barnebarn som finnes et år etter hans død. Hun får vite om det dødfødte barnet og kommenterer bare at de må få et barn til brennkvikt for å berge gården.
Mack tømmer våpenrommet for rifler og ammunisjon og fyller vognen med det aller viktigste. Han spenner fire hopper foran vognen og tar med to hingster i tillegg. De har en dekkhistorie om besøk til en fetter som er farmer i North Carolina og har med gaver. Mack, Lizzie og Peg kommer seg velberget av gårde.
Koloniforsamlingen var trådt sammen igjen etter er valg og de beslutter å protestere mot skattlegging uten talerett i Parlamentet. På nytt går guvernøren til det skritt å oppløse forsamlingen, men de samler seg uoffisielt der en tidligere offiser George Washington presenterer en plan om at Virginia slutter seg til koloniene lenger nord for å legge press på regjeringen i London. Jay lurer seg inn på møtet for å høre hva de har i sinne og er rystet. Han spekulerer på om tobakkinspektørene underkjente tobakken fordi han var tro mot kongen. Jay forventer å møte en kreditor, men det er broren Robert som dukker opp. Det viser seg at det er Jays far som har lånt ham pengene, og nå tror Jay at han er berget. Robert forteller at faren deres nå er død og at det nå er han som er kreditor. Broren forteller Jay skånselsløst at han inndriver pantet og overtar gården, slik som han også har gjort med High Glen og slik eier hele familieformuen. Nå er det Jays tur til å gjøre opp status: En tapt gård med en kone som hater ham. Selv elskerinnen Felia tilhører nå broren.
Etter en fuktig natt for å døyve tragedien, dukker moren opp til hans store overraskelse. Jay forteller henne om det store nederlaget, mens moren beskriver redningsplanken om å skaffe seg et ektefødt barn innen et år. Videre at Lizzie har rømt med Mack, men at hun hadde fulgt etter for å finne ut hvilken vei de dro. At om han skyndte seg ville han bare ligger tre dager etter dem. Og at om Lizzie ble innhentet, men trosset ham, kunne jo kun bare dø ute i den lovløse ødemarken og kan kunne gifte seg med en ny kvinne og få et barn i tide.
Lizzie og Mack regner med at testamentet vil få Jay til å sette etter dem for å få tak i Lizzie, så de holder god fart mot sør og vest. Det ville ikke bli så vanskelig å følge sporet så lenge de kjørte vogn for slikt ble lagt merke til. De opptrer mest mulig ubemerket de stedene veien deler seg. De hadde glemt å ta med havre til hestene, men de venter i det lengste på å skaffe dette fordi det øker oppmerksomheten. I nærheten av Staunton drar de innom en bar for å kjøpe havre. Mens de drikker øl, kommer det flere gjester. En av dem, Deadeye Dobbs, gjenkjenner Peg. De kommer seg ut av knipen, men må nå endre planen og dra et stykke tilbake mot øst. De satser nå på Charlottesville, men må overnatte før de kommer seg dit. Neste morgen rir Mack alene til byen i tilfelle Dobbs har kommet seg dit i løpet av natten. Mens han kjøper havre oppdager han til sin forskrekkelse at Jay kommer dit i et følge. Heldigvis har Lennox tjoret hesten sin nærmest den stjålne slik at den er skjult for Jay og Mack kom seg unna med hest og havre. Nå blir de nødt til å kvitte seg med vognen og lesse så mye som mulig over på de enkelte hestene. Da kunne de forlate veien og følge stier videre.
Nå ser de ikke folk på tre dager og de prøver å komme seg usett inn på veien sørvest for Staunton. En dag Mack og Lizzie bader i lag forsvinner Peg. De leter, men gir etter hvert opp og fortsetter uten henne. Dobbs kommer over Peg og klarer å innhente henne. Han tar med jenta til Staunton der Jay befinner seg. Nå får Dobbs oppdraget å lede an jakten på de to andre.
Mack og Lizzie drar stadig lenger nordvestover og etter hvert er det bare indianere å se. De treffer på to indianergutter og får dem til å være veivisere. De finner et pass som vil hjelpe dem over fjellene og får en kniv i belønning før de snur tilbake. Jays gjeng oppdager indianerguttene som prøver å skjære løs Peg, og Lennox får tak i den ene med kniven. De oppdager da at kniven kommer fra gården og forstår at guttene må ha vært i kontakt med Mack og Lizzie. Gutten blir med tortur tvunget til å være veiviser også for dem. De klarer å spore dem opp der de har slått leir. Mack hadde ligget og sovet, mens Lizzie var på jakt et stykke unna. Jay truer med å skyte Mack og spør hvor Lizzie er. Lizzie vet ikke at de er funnet og avslører posisjonen med et skudd mot et hjort. Jay drar for å finne henne, og Mack ser til snitt til å stikke av så fort at skuddene bommer på ham. Lizzie er nå advart og styrter mot de andre. Jay forutser at det vil skje og får overtaket på henne. Nede i leiren er det fullt kaos med skyting, hester som løp løpsk, Dobbs som ble hengende etter hesten sin og indianeren som kommer seg unna. Det kommer til et internt oppgjør mellom Mack og Lennox der Mack får overtaket. Idet Mack skal ta livet av Lennox, kommer Jay med Lizzie og truer med å drepe henne. Mack går mot dem og før Jay rekker å skyte Mack blir Jay truffet dødelig av to piler. Indianerguttene og flere voksne kommer til syne sammen med Peg. Indianerne gir Lennox er grusom død som hevn for torturen av indianergutten. En av indianerguttene har funnet tonen med Peg og han viser dem alle veien til et fint område der de kan sette bo.
Skogelefant
Skogelefant (Palaeoloxodon antiquus) er en utdødd elefantart.
Den utmerket seg ved å ha svært rette støttenner og er en av de største elefantene som noengang har levd. Hannene hadde under optimale forhold en gjennomsnittlig skulderhøyde på 400 cm og en vekt på 13 tonn. Et eksemplar fra Montreuil i Frankrike kan ha hatt en skulderhøyde på 420 cm og en vekt på 15 tonn.
Arten var utbredt i Mellom- og Sør-Europa og i Sørvest-Asia. Lenger øst i Asia overtok den enda større Palaeoloxodon namadicus. De eldste funnene i Europa er fra Italia i begynnelsen av midtre pleistocen for 780 000 år siden, men det ser ikke ut til at arten forekom i Mellom-Europa før for 600 000 år siden. De yngste funnene er fotspor funnet sørvest på Den iberiske halvøy fra siste istid for 28 000 år siden.
Skogelefant var et skogsdyr som delvis overtok den økologiske nisjen som sørmammut (Mammuthus meridionalis) fylte i tidlig pleistocen. Det er ikke gjort funn der begge arter forekommer i lag av samme alder. I Mellom-Europa er skogelefanten typisk for mellomistider. Mammuter overtok når det var istid, og skogelefanten trakk seg midlertidig tilbake til Sør-Europa.
Noen av dvergelefantene på middelhavsøyene, P. falconeri, P. tiliensis og P. mnaidriensis, var nært beslektet med skogelefanten og nedstammer antagelig fra den.
Utfra morfologiske trekk mente en tidligere at skogelefanten tilhørte samme utviklingslinje som den nålevende indiske elefanten (Elephas maximus), og det vitenskapelige navnet Elephas antiquus ble brukt. En genetisk studie fra 2016–17 viste derimot at skogelefant er nært i slekt med den nålevende afrikansk skogelefant (Loxodonta cyclotis). Den andre nålevende afrikanske arten, afrikansk savanneelefant (L. africana), så faktisk ut til å være fjernere beslektet med afrikansk skogelefant.
En annen genetisk studie ble publisert i 2018. Den viser at skogelefanten er en hybrid med et komplisert opphav. Først skjedde det en krysning der 92 % av arvestoffet kom fra en linje nært beslektet med, men utenfor de nålevende Loxodonta-artene, og 8 % fra linja som førte fram ullhåret mammut (Mammuthus primigenius). Deretter skjedde det en ny krysning der 64 % av arvestoffet kom fra den første hybriden, og 36 % fra afrikansk skogelefant.
Hopman Cup 2018
Hopman Cup 2018 var en tennisturnering som fant sted i Perth i Australia fra 1. til 6. januar 2018.
Det var en lagkonkurranse som ble konkurrert i på hardcourt. Frankrike var regjerende mestre, men de deltok ikke for å forsvare tittelen. Dette ble den første Hopman Cup som Frankrike ikke deltar siden 2010.
Sveits vant cupen etter å ha slått Tyskland i finalen.
Karmsund prosti
Karmsund prosti (norrønt: Karmasund prófastdœmi) var et prosti i Agder bispedømme og Stavanger bispedømme fra middelalderen til 1. januar 2006, da det ble delt i Karmøy og Haugesund prosti.
Historikk
Karmsund prosti går tilbake til tiden før reformasjonen. Inntil prostiet ble delt i Haugesund og Karmøy prosti 1. januar 2006 (kgl. res. av 7. juni 1996) omfattet prostiet følgende prestegjeld: Vår Frelser, Avaldsnes, Kopervik, Norheim, Rossabø, Skudenes, Skåre, Torvastad og fylkessjukehuset i Haugesund. Det har vært tre sentrale grensereguleringer i prostiet, den første var i 1929 mellom Skjold sokn i Karmsund prosti og Vikebygd sokn i Sunnhordaland prosti. Siden, i 1965, var det en regulering mellom Vats sokn i Skjold prestegjeld og Nedstrand sokn og prestegjeld i Ryfylke prosti. I 1969 ble det foretatt en grenseregulering mellom Tysvær prestegjeld i Karmsund prosti og Nedstrand prestegjeld i Ryfylke prosti.
Tomás Berreta
Tomás Berreta Gandolfo (født 22. november 1875 i Montevideo, død 2. august 1947 samme stade) var en uruguayansk politiker. Han fungerte som president i Uruguay fra 1. mars 1947 til 2. august 1947.
Cobra Kai
Cobra Kai er en amerikansk web-TV-serie basert på spillefilmen The Karate Kid og dens oppfølgere. Serien hadde premiere 2. mai 2018. Hovedrollene spilles av William Zabka og Ralph Macchio, som begge spilte i originalfilmen 34 år tidligere.
Handlingsreferat
34 år etter å ha blitt beseiret av Daniel LaRusso under Karate Tournament i 1984, arbeider Johnny Lawrence, nå i 50-årene, som en altmuligmann og bor i en leilighet i Reseda, Los Angeles. Han har ikke lenger den velstående livsstilen som han var vant til gjennom hele oppveksten. Han har en sønn som heter Robby fra et tidligere forhold, men som han forlot kort tid etter fødselen. Etter å ha mistet jobben sin, på grunn av en krangel med en av klientene sine, bruker Johnny karate for å forsvare sin nye nabo, tenåringen Miguel Diaz, fra en gruppe mobbere.
Til å begynne med motvillig, går Johnny etter hvert med på å trene opp Miguel i karate, og han bestemmer seg for å gjenåpne en karate-dojo. Imidlertid vekker disse handlingene også opp hans tidligere rivalisering mot Daniel - som nå er eier av en svært vellykket bilforhandler-kjede, er gift med med-eier Amanda og de har to barn sammen: Samantha og Anthony. Daniel lever endelig i den velstående livsstilen han hele tiden misunnet som ungdom, når han bodde i Reseda. I mellomtiden har moren hans Lucille, et komplisert forhold til hans kone Amanda.
Statens Serum Institut
Statens Serum Institut (SSI) er det danske nasjonale helsevesenets sentrale laboratorium og senter for forebygging og behandling av smittsomme sykdommer, medfødte lidelser og biologiske trusler. Organisatorisk er SSI en offentlig markedsorienteret statseid virksomhet og en sektorforskningsinstitusjon under Indenrigs- og Socialministeriet med rundt 1,200 fast ansatte medarbeidere.
Instituttet holder til ved Amager Boulevard på Amager og har siden det ble stiftet i 1902 blitt vesentlig utvidet til også å omfatte naboen, den tidligere Artillerivejens Kaserne.
I tillegg til å forske i sykdommers epidemiologi og forebyggelse, utvikles og produseres vaksiner. Som verdens første vaksneprodusent fikk man i 1996 tillatelse til å markedsføre en kombinert vaksine mot difteri, stivkrampe, polio og tuberkulose.
Cobra Kai
Handlingsreferat
Johnnys dojo tiltrekker seg snart en gruppe sosialt utstøtte tenåringer, som endelig oppdager kameratskap og selvtillit under Johnnys veiledning. En markant kontrast til den typen studenter Johnny og vennene hans var når de som ungdommer trente i den originale «Cobra Kai» drevet av John Kreese. Johnny utvikler etter hvert et nærmere bånd med Miguel, som på en måte som ligner det tidligere forholdet mellom Daniel og Mr. Miyagi.
Cobra Kais filosofi forblir imidlertid stort sett uendret, selv om Johnny forsøker å tilføre den mer ære enn det Kreese opprinnelig gjorde. Dermed utvikler Miguel seg til en helt annen type student enn Daniel, eller til og med Johnny, var. Miguel begynner også et forhold til Samantha. Johnnys forsøk på å reformere Cobra Kai blir også truet av den uventede gjenopptredenen til John Kreese, som ønsker å bringe dojoen tilbake til dens opprinnelig hensynsløse form, samtidig som dette skaper ytterligere konflikter mellom de rivaliserende dojoene.
Christianshavns Oplagspladser
Christianshavns Oplagspladser var en forretningsvirksomhet i København som fra 1905 bygget og eide en rekke eiendommer på Islands Brygge.
Ellen Gjerpe Hansen
Ellen Marie Gjerpe Hansen (født 22. juli 1941 i Undrumsdal i Vestfold) er en tidligere norsk politiker (H) og saksbehandler i trygdevesenet. Hun var fylkesordfører i Vestfold og vararepresentant på Stortinget for Høyre.
Hun vokste opp på gård, og gikk ut i arbeid som sekretær ved advokatfirmaet E. Nordahl-Larsen & Karl Styren i Tønsberg etter handelsskolen i 1960. I 1962 ble Hansen ansatt i Trygdeetaten, der hun tilbragte resten av sitt yrkesaktive liv. Hun var ansatt ved trygdekontoret i Sem 1962–1981, trygdeetatsskolen for Vestfold, Buskerud og Telemark 1982–1985, Rikstrygdeverket og Trygdeetatskolen i Oslo 1986–1990 samt fylkestrygdekontoret i Buskerud fra 1990.
Hansen var medlem av Vestfold fylkesting 1976–2003, medlem av fylkesutvalget 1980–2003 og fylkesordfører 1992–2003. Etter tiden som fylkesordfører har hun vært blant annet styreleder i Røde Kors i Vestfold. Hun var 1. vararepresentant til Stortinget fra Vestfold 1985–1993 og 1997–2001. Hansen har møtt på Stortinget i til sammen 4 år. Hun møtte fast for statssekretær Morten Steenstrup 1985–1986, og satt i Stortingets landbrukskomité. Hun møtte senere under Ole Johs. Brunæs' sykefravær 1997–2000, fikk permisjon fra fylkesordførervervet, og satt i Stortingets samferdselskomité.
Christianshavns Oplagspladser
Virksomheten ble stiftet 1. april 1902 med det formål å bygge på Christianshavn og det arealet syd for Langebro som var demmet opp. I tillegg hadde virksomheten planer om å drive pakkhusforretning.
I 1992 ble Christianshavns Oplagspladser fusjonert med Eiendomsselskabet Norden. Eiendommene på Islands Brygge har blitt solgt i perioden efter 1995 og mange har blitt solgt til beboerne som andelsboliger.
Toro Rosso STR2
Toro Rosso STR2 var Formel 1-bilen som Toro Rosso-teamet konkurrerte med i -sesongen, og i en videreutviklet utgave kalt STR2B også i de første fem løpene av -sesongen. Selv om bilen hadde motor fra Ferrari i stedet for Renault, så var den en variant av Red Bull RB3-chassiset, noe som avstedkom mye debatt og kontroverser. Bilen viste seg imidlertid å være betydelig langsommere en Red Bulls RB3, som var optimalisert med henblikk på Renault-motoren, og tilpasningen av bilen til Toro Rossos Ferrari-motor førte uunngåelig til kompromisser og svekkelse av bilens prestasjonsevne.
Kontrovers
Bilen ble lansert 13. februar 2007 under en testdag på Circuit de Catalunya, og den tiltrakk seg umiddelbart kontroverser som forventet da fotos av bilen ble frigitt. Bilen var som nevnt en variant av Red Bull RB3, og var designet av Adrian Newey, som hadde skaffet seg et rykte som en av de dyktigste Formel 1-designerne som følge av sitt arbeid med tittelvinnede biler både hos Williams og McLaren. For at Red Bull Racing og Toro Rosso skulle kunne bruke chassiset var Newey ansatt i et «nytt» selskap kalt Red Bull Technology. Dette ga et smutthull for STR til å omgå forbudet mot å dele chassis, ettersom begge teamene lovlig brukte en bil utviklet av en «uavhengig» tredjepart.
STR2 i 2007
STR2 og RB3 fikk aerodynamiske revisjoner på forskjellige stadier i sesongen. STR2 ble utstyrt med en ny frontvinge i Monaco, lik den som søsterteamet Red Bull installerte i runden før, med to kurvede øvre profiler som forbedret luftstrømmen over bilen og økte marktrykket. I Tyrkia kom teamet med nyutviklinger av finnene under frontpartiet, for bedre å kunne styre luftstrømmene under bilen. Til Italias Grand Prix ble STR2 ble utstyrt med en bueformet vinge over nesepartiet, mens Red Bull RB3 ikke fikk en lignende vingedesign før Japans Grand Prix en måned senere.
Utvikling av STR2B (2008)
STR2 ble videreutviklet for å installere den nye og obligatoriske «Electronic Control Unit» (ECU) fra McLaren Electronic Systems, som forhindrer at bilene utstyres med elektroniske hjelpemidler for førerne, som motorbremsing og antispinn. Bilen ble også tilpasset de nye reglene for førersikkerhet, med høyere hodestøtter rundt sittebrønnen (cockpit). En annen utvikling var en ny girkasse, ettersom 2008-reglene krevde at girkassene skulle vare i fire løp, med en gridstraff på fem plasser som resultat hvis den skulle svikte tidligere.
Løpsresultater
Se: Scuderia Toro Rosso
Football League 4. divisjon 1978–1979
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Leah Neale
Leah Neale (født 1. august 1995) er en australsk konkurransesvømmer som har spesialsert seg på frisvømming. Hun vant olympiske sølvmedalje for Australia på 4 x 200 fri stafett under sommer-OL 2016 i Rio de Janeiro, Brasil.
Luis Batlle Berres
Luis Conrado Batlle Berres (født 26. november 1897 i Montevideo, død 15. juli 1964 samme stade) var en uruguayansk journalist og politiker. Han fungerte som president i Uruguay fra 2. august 1947 til 1. mars 1951 og fra 1. mars 1955 til 1. mars 1956.
Camille Catala
Camille Catala (født 6. mai 1991) er en fransk profesjonell fotballspiller som spiller for den franske fotballklubben FCF Juvisy. Hun spiller angrep, og er også en del av det franske landslaget. Hun har spilt for flere andre klubber i sin karriere, blant annet AS Saint-Étienne og Saint-Christol-lès-Alès fra Frankrike.
Hun ble tatt ut til å representere Frankrike under Sommer-OL 2012 i London, Storbritannia, samt EM i fotball for kvinner 2013.
Rune Håkonsen
Rune Håkonsen (født 6. desember 1985) er en norsk journalist, anmelder og programleder i radio.
Han startet i NRK februar 2008 og gikk fra mai 2010 fast over til å være programleder og spillanmelder i Filmpolitiet på NRK P3. Senere ble han også programleder i Søndagsmorgen på samme kanal.
Jursjensk
Jursjensk (kinesisk: 女真語; pinyin: Nǚzhēn Yǔ) var det tungusiske språket til jursjenerne i det østlige Mandsjuria. Fra 1115 til 1234 regjerte de i form av Jindynastiet i det nordøstlige Kina. Jursjensk er forgjengeren til mandsjuisk. I 1635 omdøpte keiser Huang Taiji det jursjenske folk og språk til «mandsjuisk».
Dezful
Dezful er en by i Khuzestan-provinsen i Iran. I 2011 hadde byen 248,380 innbyggere.
Iran-Irak-krigen
Byen og området rundt opplevde kamper mellom de militære styrkene til Iran og Irak under Iran-Irak-krigen i 1980 og 1981.
Midtre Sogn prosti
Midtre Sogn prosti var et prosti i Bjørgvin bispedømme. Prostiet ble opprettet X ved delingen av Indre Sogn prosti, og opphørte Y da det inngikk i det nye Sogn prosti.
Dezful
Iran-Irak-krigen
9. og 10. irakiske pansrede divisjoner med tilleggsstyrker krysset grensen 22. september for et hurtig fremstøt, før det iranske forsvaret kunne reorganisere. Det flate terrenget foran Dezful kunne ha muliggjort en rask erobring i løpet av få dager med liten motstand fra de fåtallige og dårlig organiserte forsvarerne. Men taktisk sett var ikke irakerne vant med mekanisert krigføring eller manøverkrigføring; deres taktikk var basert på overveldende ildkraft, frontalt engasjement og manglende flankesikring. Dessuten innebar taktikken tung ildkraft mot selv den minste motstand, slik at det ble ekstra viktig å forflytte artilleristyrker og logistikk som betjente behovet for ammunisjon. Offensiven mot Dezful ble forsinket nok til at iranerne fikk tid til reorganisering av et effektiv forsvar langs Karkeh-elven.
Den 28. september hadde irakerne i 4. korps endelig nådd regionen med Dezful, Vahdati flybasen og Karkeh-elven. Neste morgen rykket 9. pansrede divisjon gjennom et svakt punkt i den regulære 77. iranske infanteridivisjon. Etter å ha tatt viktige posisjoner, deriblant en radarstasjon, ble de stoppet av 84. iranske divisjon med kamphelikopterstøtte og støtte fra en stridsvognsbataljon langs Karkeh-elven.
Under kampene langs Karkeh-elven ikke langt fra Dezful viste de iranske stridsvognsmannskaper seg å være bedre på taktisk krigføring. Tross langt flere irakiske stridsvogner kunne iranerne manøvrere fritt for flankeskytning på irakerne. De irakiske stridsvognene fungerte som bevegelige artilleriplattformer for statisk krigføring. De iranske kamphelikoptre med TOW-styrte missiler angrep irakerne med stor suksess, og under et angrep ble opptil 20 stridsvogner ødelagt. I dagene framover fortsatte stridighetene ved Dezful med stor intensitet, sammen med angrep fra iranske angrepsfly; i bare to angrepsoppdrag ble 4 F-5E og 1 F-4E fly skutt ned av irakisk ZSU-23-4 mobilt luftvernskyts. 2. oktober var kampene ved Dezful ikke lenger så intense, og flere steder var irakerne tvunget 10 kilometer tilbake.
Kampene langs Karkeh-elven og mot Dezful fortsatte, og den 8. oktober startet irakerne et nytt angrep med forsterkninger fra 1. irakiske mekaniserte divisjon som ble innledet med intense flyangrep og rakettangrep med FROG taktiske bakke-til-bakke raketter. En FROG-rakett traff byen Dezful der 270 sivilister ble drept eller såret. De irakiske styrkene avanserte mot to høyder ved Dezful som senere falt.
Romsdal prosti
Prostiet opphørte X ved opprettelsen av Ytre og Indre Romsdal prostier.
Dezful
Iran-Irak-krigen
8. november 1980 hadde to AH-1J Cobra kamphelikoptre infiltrert dypt bak de irakiske linjer i et overraskelsesangrep vest for Dezful der de oppdaget to irakiske Mi-25 kamphelikoptre. Under den første «helikopterkamp» i historien mellom kamphelikoptre ble begge irakiske Mi-25 skutt ned, den ene med TOW.
Fra midten av november 1980 var kampene ved Dezful i stor grad en skyttergravkrig.
Grunewaldseenkette
Grunewaldseenkette (Grunewaldsjøkjeden) eller Grunewaldrinne (Grunewaldrenna) er en kjede av sjøer som går gjennom Berlins bydeler Charlottenburg-Wilmersdorf og Steglitz-Zehlendorf. Kjeden er en tunneldal som i nord forbinder Havel (Grosser Wannsee) og Spree. På dette stedet deles vassdraget også i store (Grosse) og lille (Kleine) Seenkette. I tillegg finnes det en mindre siderenne langs Volkspark Wilmersdorf.
Operasjon INFEKTION
Operasjon INFEKTION var en KGB-aksjon laget for å spre rykter om at USA hadde funnet opp HIV/AIDS.
Påstandende fantes i flere versjoner. Et eksempel er at CIA skulle ha sendt «Aids-innsmurte kondomer» til andre land, noe som ble hevdet i afrikanske aviser. En mulig motivasjon kan ha vært de amerikanske beskyldningene om at Sovjetunionen hadde brukt kjemiske våpen i Sydøst-Asia, de såkalte «gult regn-beskyldningene».
Undersøkelser viser at millioner av mennesker tror på påstandene. I 1992 trodde 15 % av den amerikanske befolkningen at det var «enten helt sikkert eller antagelig sant at AIDS-viruset var skapt med hensikt i et regjeringslaboratorium», mens i 2005 viste en undersøkelse foretatt av RAND og Oregon State University at nesten 50 % av alle afro-amerikanere trodde at AIDS var menneskeskapt og over 25 % trodde AIDS var et produkt fra et regjeringslaboratorium, 12 % trodde det var skapt og spredd av CIA og 15 % trodde AIDS var en del av et folkemord mot svarte mennesker.
I 1992 innrømmet den russiske statsministeren Jevgenij Primakov at KGB hadde laget materialet. Boken Stasi: The Untold Story of the East German Secret Police beskriver hvordan Stasi samarbeidet med KGB for å spre historiene.
Jursensk skrift
Jursjensk skrift (jursjensk:, /dʒu ʃə bitxə/ ) var skriftspråket som ble benyttet til å skrive jursjensk. Den var avledet av khitansk liten skrift som igjen var avledet av kinesisk skrift. Skrften har i liten grad blitt dekodet.
Jursjenerne var forbedrene til mandsjuerne og snakket et tungusiske språk som var forgjengeren til mandsjuisk. Jursjensk skrift er likevel ikke forgjengeren til mandsjualfabetet.
En frygtelig kvinde
En frygtelig kvinde er en dansk film fra 2017, filmen er regissert av Christian Tafdrup.
Handling
Den umodne og naive Rasmus møter den mer sofistikerte Marie, og Rasmus tror raskt han har møtt sitt livs store kjærlighet.
Til å begynne med er alt tilsynelatende perfekt, men etter hvert viser Marie en langt mer mørkere og farligere side. Hun begynner stadig oftere å utsette Rasmus for følelsesmessig terror.
Priser
Amanda Collin mottok Bodilprisen for beste kvinnelige hovedrolle og Robertprisen for årets kvinnelige hovedrolle for rollen som Marie i 2018. I tillegg fikk filmen Robertprisen for årets originale manuskript.
Sunnmøre prosti
Sunnmøre prosti (Sundmørs Provsti) er et tidligere prosti i Bjørgvin bispedømme.